Uniuersis presentes litteras inspecturis, Iohannes, diuima miseratione Lingonensis episcopus, salutem in Domino. Cum religiosus uir et honestus frater Hugo, abbas Sancti Stephani Dyuionensis nostri dyocesis, dederit, tradiderit et assignauerit pro se et suis successoribus donatione et assignatione perpetua conuentui ipsius monasterii, in augmentationem pictanciarum ipsius conuentus, fructus, redditus, exitus et prouentus patronatuum suorum ecclesiarum de Gemellis et de Arcu super Tyliam pro anniuersariis defunctorum faciendis, nobisque humiliter supplicauit, quod nos donationem, traditionem et assignationem predictas, ratas et gratas habere et eas dignaremur, ancouit ordinaria confirmare. Nos eiusdem abbatis pie supplicationi fauorabiliter annuentes, donationem, traditionem et assignationem predictas consentimus, easque approbamus et auctoritate ordinaria confirmamus. In cuius rei testimonium sigillum nostrum presentibus litteris duximus apponendum. Actum apud Cassaniam, die Mercurii post Bordas, anno Domini millesimo trecentesimo.